Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: „(1) Az államháztartás pénzügyi információs rendszeréről, az államháztartás alrendszereinek tervezési, beszámolási és adatszolgáltatási kötelezettségéről, valamint a központi költségvetés végrehajtásával kapcsolatos egyes kérdésekről szóló, módosított 158/1995. (XII. 26.) Korm. rendelet (a továbbiakban: Korm. rendelet) 20. §-ának (3)—(4)
Paragraph Index: 544

„(1) Az államháztartás pénzügyi információs rendszeréről, az államháztartás alrendszereinek tervezési, beszámolási és adatszolgáltatási kötelezettségéről, valamint a központi költségvetés végrehajtásával kapcsolatos egyes kérdésekről szóló, módosított 158/1995. (XII. 26.) Korm. rendelet (a továbbiakban: Korm. rendelet) 20. §-ának (3)—(4) bekezdésében előírt, valamint a külön jogszabályokban a helyi, helyi kisebbségi önkormányzatok „helyi önkormányzatok támogatásai, hozzájárulásai” előirányzataival összefüggő előirányzat-módosításokra vonatkozó adatszolgáltatásokat a Kincstár részére e rendelet 4/a) számú mellékletében meghatározott formában két példányban a Kincstár központja részére kell benyújtani. A Kincstár az előirányzat-módosítás átvezetését az adatlapon, annak egy példányának visszaküldésével igazolja a benyújtó részére. A Korm. rendelet 20. §-ának (5) bekezdésében előírt saját hatáskörű előirányzat-módosításokra vonatkozó adatszolgáltatásokat e rendelet 4/b) számú mellékletében meghatározott formában 1 példányban kell benyújtani a Kincstár fiókja részére. Az elkülönített állami pénzalapok előirányzat módosítására vonatkozó adatszolgáltatást e rendelet 4/c) számú mellékletében meghatározott formában 1 példányban kell benyújtani a Kincstár fiók részére. Az előirányzat-módosításokról történő tájékoztatásra rendszeresített adatlap tartalmazza az előirányzat-módosítások szakmai tartalmát, a módosítást gyakorló és hatáskörének megjelölését tartalmazó nyolcpozíciós kódszámot, valamint kiemelt előirányzatonkénti részletezésben a módosítás összegének feltüntetését. Egy adatlapon egy kódszámhoz tartozó előirányzat-módosítás szerepeltethető.”

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes